Rossiya dumasi spikeri Xirosima va Nagasakiga uyushtirilgan hujumlar bo‘yicha tribunal tuzishga chaqirdi

Rossiya Davlat dumasi spikeri Sergey Narishkin 1945-yilda AQSh tomonidan Yaponiyaning Xirosima va Nagasaki shaharlariga atom bombasi tashlanishi bo‘yicha xalqaro tribunal tuzishga chaqirdi. “Insoniyatga qarshi jinoyatlarda da’vo muddati bo‘lmaydi”, — deya ta’kidlagan Narishkin atom bombardimonlarining 70 yilligiga bag‘ishlangan davra suhbatidagi chiqishida. Bu haqda Meduza xabar bermoqda.

Rossiya parlamenti spikeri so‘zlariga qaraganda, Yaponiyaga qarshi yadro qurolini qo‘llashga hech qanday ehtiyoj bo‘lmagan, Xirosima va Nagasakining tinch aholisi esa yapon harbiylari sodir etgan jinoyatlar uchun javob bermasligi kerak edi.